***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2021-2022 нче уку елы)

**7 нче сыйныф**

**Үткәрү вакыты – 150 минут**

**Максималь балл – 55**

**I. Тестлардан дөрес җавапны билгеләгез.**

1. [**гъ**] авазы кулланылган сүзне билгеләгез. **(2 балл)**

а) *егет*;

ә) *чөгендер*;

**б) *елга*;**

в) *күгәрчен*.

2. Нечкә сузык авазлардан гына торган мәкальне билгеләгез. **(2 балл)**

ә) *Бурыч ашаганчы борыч аша.*

б) *Ала белсәң, бирә дә бел.*

в) *Бүләкнең кечкенәсе булмый.*

**а) *Бүләк биргән бүләк көтә.***

3. Күчерелмә мәгънәле сүз кулланылган рәтне билгеләгез. **(2 балл)**

а) *тәмле алма*;

**ә) *тәмле сүз*;**

б) *тәмле чәй*;

в) *тәмле аш*.

4. Фразеологик әйтелмәнең төшеп калган сүзен билгеләгез. **(2 балл)**

***Сүзне ... ташлау***

**а) *җилгә*;**

ә) *кешегә*;

б) *суга*;

в) *чүпкә*.

5. Кушма сүзне билгеләгез. **(2 балл)**

а) *кар(сыз)*;

ә) *дус(иш)*;

б) *бал(корты)*;

**в) *гөл(җимеш)*.**

6. Тамырдаш булмаган сүзне билгеләгез. **(2 балл)**

а) *саннар*;

ә) *санлы*;

б) *саный*;

**в) *сандык*.**

7. Тартымлы исем кулланылган мәкальне билгеләгез. **(2 балл)**

а) *Эшләп үлмиләр, чирләп үләләр.*

ә) Я*лкауга яңгыр иң беренче төшә.*

**б) *Ялкауның көн дә башы авырта.***

в) *Эш кешене төзәтә, ялкаулык боза.*

8. Нисби сыйфатны билгеләгез. **(2 балл)**

а) *чибәр*;

**ә) *урмандагы*;**

б) *сары*;

в) *сөйкемле*.

9. Охшату-чагыштыру рәвешен билгеләгез. **(2 балл)**

**а) *мамыктай*;**

ә) *шактый*;

б) *юри*;

в) *күптән*.

10. Җөмләнең иясе дөрес күрсәтелгән рәтне билгеләгез. **(2 балл)**

*Ахмакка биргән киңәш далага аткан ук кебек.* (Мәкаль)

а) *ахмакка*;

**ә) *киңәш*;**

б) *далага*;

в) *ук*.

**II. Башыгызны эшләтегез.**

Мәсәлән, абага, атама, ашлама, асрама, аҗдаһа, алабута. **(3 балл)**

**III.Теоретик бирем.**

Нокталар урынына тиешле сүзләрне өстәп языгыз. **(10 балл)**

*Татар телендә калын һәм* ***нечкә*** *сузыклар бар.* ***Ирен*** *гармониясе язуда чагылыш тапмый. Язуда авазлар* ***хәрефләр*** *белән белдерелә.* ***Туры*** *мәгънә – сүзнең төп мәгънәсе. Бәйләгеч кушымчалар сүз* ***ахырында*** *килә. Дәрәҗә белән төрләнә торган сыйфатлар* ***асыл*** *сыйфатлар була.* ***Урын*** *рәвеше эш яки хәлнең үтәлү урынын һәм юнәлешен белдерә. Юклык алмашлыклары сорау алмашлыклары алдына һич һәм* ***бер*** *сүзләрен кую юлы белән ясала. Фигыльләр* ***затланышлы*** *һәм затланышсыз була. Фигыльнең* ***юклык*** *төре –ма/-мә, -мый/-ми кушымчалары ялганып ясала.*

**IV. Гамәли-иҗади бирем.**

1. Текстны татар теленә тәрҗемә итегез. **(10 балл)**

Мисал өчен үрнәк бирелә, тик укучы башка сүзләр, синонимнар да файдаланган булырга мөмкин. Иң мөһиме: җөмлә төзелешенә, стиль, фактик һ.б. хаталарга игътибар итәргә кирәк.

*Ике алма*

*Кечкенә генә бер кыз урамнан ике алма алып кергән. Мөгаен, кемдер бүләк иткәндер.*

* *Әнием, кара, нинди матур алмалар!*
* *Әйе, матур! Мине дә сыйлыйсыңмы? – дип сораган әнисе.*
* *Кечкенә бала алмаларга карап алган. Ә аннары бер алманы тешләгән. Бер секундка уйланып торган да ... – икенчесен капкан.*

*Әнисе гаҗәпләнгән. ...*

2. Ни өчен бала ике алманы да кабып карады икән? Әсәрнең ахырын 12 җөмлә ярдәмендә язып бетерегез, үз фикерегезне белдереп, нәтиҗә ясагыз. **(12 балл)** (Кыз бала ике алманың кайсысы баллырак икән дип кабып карый. Әнисенә баллырак алманы бирә)